К1эрэщэ Тембот жанрэ зэфэшъхьафхэм арылэжьагъ: рассказым, повестым, очеркым, новеллэм, романым. Сыд фэдэрэ жанрэ рылэжьагъэми публицистэу щытыгъ: лъэпкъым инамыс иухъумак1оу,  ц1ыфыр ц1ыфыгъэмрэ дэхагъэмрэ афищэзэ тхагъэ. Гущы1эжъэу: «Ц1ыфэу укъэхъугъэмэ, пшъхъэ хэмылъэшъухьажь» имэхьанэ итворчествэ к1оц1ырещы. Ащк1э 1эрфэгъуш1оу жанрэу очеркыр къызфигъэфедагъ. Апэрэ публицистическэ очеркыр / «Адыгея - первая национальная», «Адыгея перед боевыми задачами» / зыфэгъэхьыгъэхэр хэбзак1эу агъэуцурэр ык1и ц1ыфык1эу къэхъурэмэ язек1уак1 арыгъэ. Очеркхэр урысыбзэк1э тхыгъэх. Ащи мэхьанэ гъэнэфагъэ и1. Адыгэмэ якультурэрэ хэхъоныгъэу аш1ыхэмрэ урыс еджак1ори нэ1уасэ фэш1ыгъэн фэяг.